CELEX: 32016R2374
Language: da
Date: 2016-10-12 00:00:00
Title: Kommissionens delegerede forordning (EU) 2016/2374 af 12. oktober 2016 om fastsættelse af en udsmidsplan for visse fiskerier efter demersale arter i de sydvestlige farvande

23.12.2016   
            
            
               DA
            
            
               Den Europæiske Unions Tidende
            
            
               L 352/33
            
         KOMMISSIONENS DELEGEREDE FORORDNING (EU) 2016/2374
   af 12. oktober 2016
   om fastsættelse af en udsmidsplan for visse fiskerier efter demersale arter i de sydvestlige farvande
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1380/2013 af 11. december 2013 om den fælles fiskeripolitik, ændring af Rådets forordning (EF) nr. 1954/2003 og (EF) nr. 1224/2009 og ophævelse af Rådets forordning (EF) nr. 2371/2002 og (EF) nr. 639/2004 samt Rådets afgørelse 2004/585/EF (1), særlig artikel 15, stk. 6, og artikel 18, stk. 1 og 3, og
   ud fra følgende betragtninger:
   
               (1)
            
            
               Målet med forordning (EU) nr. 1380/2013 er gradvis at eliminere udsmid i alt EU-fiskeri, ved at der indføres en landingsforpligtelse for fangster af arter, der er omfattet af fangstbegrænsninger.
            
         
               (2)
            
            
               Ved artikel 15, stk. 6, i forordning (EU) nr. 1380/2013 tillægges Kommissionen beføjelse til ved delegerede retsakter at vedtage udsmidsplaner for en periode på højst tre år på grundlag af fælles henstillinger, som medlemsstaterne udarbejder i samråd med de relevante rådgivende råd.
            
         
               (3)
            
            
               Ved delegeret forordning (EU) 2015/2439 (2) har Kommissionen fastlagt en udsmidsplan for visse fiskerier efter demersale arter i de sydvestlige farvande for perioden 2016-2018 som følge af en fælles henstilling, der blev indgivet af de berørte medlemsstater i 2015.
            
         
               (4)
            
            
               Belgien, Spanien, Frankrig, Nederlandene og Portugal har en direkte interesse i spørgsmål vedrørende fiskeriforvaltning i de sydvestlige farvande. Den 31. maj 2016 indgav disse medlemsstater efter høring af Det Rådgivende Råd for De Sydvestlige Farvande en fælles henstilling til Kommissionen. Videnskabelige bidrag blev indhentet fra relevante videnskabelige organer og gennemgået af Den Videnskabelige, Tekniske og Økonomiske Komité for Fiskeri (STECF). Foranstaltningerne i den fælles henstilling er i overensstemmelse med artikel 18, stk. 3, i forordning (EU) nr. 1380/2013 og kan indgå i denne forordning.
            
         
               (5)
            
            
               Når det gælder de sydvestlige farvande, kommer landingsforpligtelsen i henhold til artikel 15, stk. 1, litra c), i forordning (EU) nr. 1380/2013 til at gælde for de arter, der karakteriserer fiskeriet, senest fra den 1. januar 2016.
            
         
               (6)
            
            
               I delegeret forordning (EU) 2015/2439 fastsættes der bestemmelser om indførelse af landingsforpligtelsen i visse fiskerier efter demersale arter i de sydvestlige farvande for perioden 2016-2018.
            
         
               (7)
            
            
               I overensstemmelse med den nye fælles henstilling, der blev indgivet af de berørte medlemsstater i 2016, bør udsmidsplanen fra 2017 omfatte fiskeriet efter almindelig tunge, kulmule, havtaske og jomfruhummer (kun inden for bestandenes udbredelsesområde, også kaldet »funktionelle enheder«) i ICES-afsnit VIIIa, b, d og e, jomfruhummer i ICES-afsnit VIIIc og IXa (kun inden for funktionelle enheder), almindelig tunge og rødspætte i ICES-afsnit IXa, kulmule i ICES-afsnit VIIIc og IXa, og havtaske i ICES-afsnit VIIIa, b, c, d, e og IXa.
            
         
               (8)
            
            
               I den fælles henstilling foreslås en undtagelse fra landingsforpligtelsen for jomfruhummer, der fanges med trawl i ICES-underområde VIII og IX, da den foreliggende videnskabelige dokumentation viser mulige høje overlevelsesrater under hensyntagen til karakteristikaene ved de redskaber, der anvendes til at fange denne art, samt fangstmetoderne og økosystemet. STECF konkluderede i sin vurdering, at de seneste undersøgelser viser overlevelsesrater i samme interval som den overlevelsesrate, der blev observeret i tidligere undersøgelser. Der er planer om at foretage yderligere undersøgelser, som burde resultere i supplerende oplysninger om de overlevelsesrater, der kan forventes. Derfor bør undtagelsen omfattes af nærværende forordning for året 2017 med en bestemmelse om, at de berørte medlemsstater skal indsende yderligere oplysninger fra igangværende forsøg til Kommissionen for at give STECF mulighed for fuldt ud at vurdere begrundelsen for undtagelsen.
            
         
               (9)
            
            
               Den fælles henstilling omfatter tre de minimis-undtagelser fra landingsforpligtelsen for visse fiskerier og op til visse niveauer. STECF har vurderet den dokumentation, som medlemsstaterne indsendte. STECF konkluderer, at den fælles henstilling indeholdt rimelige begrundelser for de vanskeligheder, der er forbundet med at øge selektiviteten, kombineret med uforholdsmæssigt høje omkostninger til håndtering af uønskede fangster. I lyset af ovenstående bør der fastsættes de minimis-undtagelser i overensstemmelse med procentsatserne i den fælles henstilling og på niveauer, som ikke overstiger dem, der er tilladt i henhold til artikel 15, stk. 1, i forordning (EU) nr. 1380/2013.
            
         
               (10)
            
            
               De minimis-undtagelsen for almindelig tunge på op til højst 5 % af de samlede årlige fangster af denne art fra fartøjer, der fisker efter denne art i ICES-afsnit VIIIa og VIIIb med bomtrawl og bundtrawl, er baseret på, at det er særdeles vanskeligt at opnå rentable forøgelser af selektiviteten. STECF vurderede, at de underbyggende oplysninger er tilstrækkelige til at begrunde denne undtagelse. Derfor bør denne undtagelse omfattes af nærværende forordning.
            
         
               (11)
            
            
               De minimis-undtagelsen for almindelig tunge på op til højst 3 % af de samlede årlige fangster af denne art fra fartøjer, der fisker efter denne art i ICES-afsnit VIIIa og VIIIb med toggergarn og gællegarn, er begrundet i, at det er særdeles vanskeligt at opnå rentable forøgelser af selektiviteten. STECF vurderede, at de underbyggende oplysninger er tilstrækkelige til at begrunde den undtagelse, der ansøges om. Derfor bør denne undtagelse omfattes af nærværende forordning.
            
         
               (12)
            
            
               De minimis-undtagelsen for kulmule på op til højst 7 % i 2017 og 6 % i 2018 af de samlede årlige fangster af denne art fra fartøjer, der fisker efter denne art i ICES-underområde VIII og IX med trawl, er baseret på, at det er særdeles vanskeligt at opnå rentable forøgelser af selektiviteten. STECF konkluderede, at de supplerende oplysninger om selektivitet ikke indeholdt yderligere dokumentation for de vanskeligheder, der er forbundet med at opnå øget selektivitet i de pågældende metierer. Der bør derfor gennemføres yderligere undersøgelser for bedre at dokumentere berettigelsen af denne undtagelse. Derfor bør denne undtagelse omfattes af nærværende forordning for 2017, dvs. kun for ét år, og på betingelse af, at de berørte medlemsstater indgiver mere fyldestgørende oplysninger til begrundelse for denne undtagelse, som vil blive forelagt STECF til vurdering.
            
         
               (13)
            
            
               Delegeret forordning (EU) 2015/2439 bør derfor ophæves og erstattes af en ny forordning.
            
         
               (14)
            
            
               Eftersom foranstaltningerne i nærværende forordning har en direkte indvirkning på de økonomiske aktiviteter i forbindelse med og planlægningen af EU-fartøjernes fangstsæson, bør den træde i kraft umiddelbart efter offentliggørelsen. Den bør anvendes fra den 1. januar 2017 —
            
         VEDTAGET DENNE FORORDNING:
   Artikel 1
   Gennemførelse af landingsforpligtelsen
   Den i artikel 15, stk. 1, i forordning (EU) nr. 1380/2013 omhandlede landingsforpligtelse, gælder i ICES-underområde VIII, IX og X og CECAF-afsnit 34.1.1, 34.1.2 og 34.2.0 for de fiskerier, der er opført i bilaget til denne forordning.
   Artikel 2
   Undtagelse begrundet i høj overlevelsesrate
   1.   Den undtagelse fra landingsforpligtelsen, der er fastsat i artikel 15, stk. 4, litra b), i forordning (EU) nr. 1380/2013 for arter, for hvilke der er videnskabeligt dokumenterede høje overlevelsesrater, finder anvendelse på jomfruhummer (Nephrops norvegicus), der fanges i ICES-underområde VIII og IX med trawl (redskabskode (3): OTB, OTT, PTB, TBN, TBS, TB, OT, PT og TX).
   2.   Medlemsstater, der har en direkte forvaltningsmæssig interesse i de sydvestlige farvande, fremsender inden den 1. maj 2017 yderligere videnskabelige oplysninger, der underbygger den undtagelse, der er fastsat i stk. 1. Den Videnskabelige, Tekniske og Økonomiske Komité for Fiskeri (STECF) skal vurdere dataene og oplysningerne inden den 1. september 2017.
   Artikel 3
   De minimis-undtagelser
   1.   Uanset artikel 15, stk. 1, i forordning (EU) nr. 1380/2013 er det tilladt at smide følgende mængder ud:
   
               a)
            
            
               for kulmule (Merluccius merluccius) op til højst 7 % i 2017 og op til 6 % i 2018 af de samlede årlige fangster af denne art fra fartøjer, der anvender trawl og not (redskabskode: OTT, OTB, PTB, OT, PT, TBN, TBS, TX, SSC, SPR, TB, SDN, SX og SV), og som fisker efter denne art i ICES-underområde VIII og IX
            
         
               b)
            
            
               for almindelig tunge (Solea solea) op til højst 5 % af de samlede årlige fangster af denne art fra fartøjer, der anvender bomtrawl (redskabskode: TBB) og bundtrawl (redskabskode: OTB, OTT, PTB, TBN, TBS, TBB, OT, PT og TX), og som fisker efter denne art i ICES-afsnit VIIIa og VIIIb
            
         
               c)
            
            
               for almindelig tunge (Solea solea) op til højst 3 % af de samlede årlige fangster af denne art fra fartøjer, der anvender toggergarn og gællegarn (redskabskode: GNS, GN, GND, GNC, GTN, GTR og GEN), og som fisker efter denne art i ICES-afsnit VIIIa og VIIIb.
            
         2.   Inden den 1. maj 2017 fremsender medlemsstater, der har en direkte forvaltningsmæssig interesse i de sydvestlige farvande, Kommissionen yderligere oplysninger om udsmid og enhver anden form for videnskabelige oplysninger, der underbygger den undtagelse, der er fastsat i stk. 1, litra a). Den Videnskabelige, Tekniske og Økonomiske Komité for Fiskeri (STECF) skal vurdere dataene og oplysningerne inden den 1. september 2017.
   Artikel 4
   Fartøjer, der er omfattet af landingsforpligtelsen
   Medlemsstaterne fastsætter i overensstemmelse med kriterierne i bilaget til denne forordning, hvilke fartøjer der er omfattet af landingsforpligtelsen for hvert fiskeri.
   Fartøjer, der var omfattet af landingsforpligtelsen i bestemte fiskerier i 2016, er forstsat omfattet af landingsforpligtelsen i de pågældende fiskerier.
   Inden den 31. december 2016 forelægger de berørte medlemsstater Kommissionen og de øvrige medlemsstater via det sikre EU-websted for fiskerikontrol den liste over fartøjer, der opstilles i henhold til stk. 1 for hvert af de fiskerier, der er opført i bilaget. Medlemsstaterne sørger for, at disse lister til enhver tid er ajourført.
   Artikel 5
   Ophævelse
   Delegeret forordning (EU) 2015/2439 ophæves.
   Artikel 6
   Ikrafttræden
   Denne forordning træder i kraft dagen efter offentliggørelsen i Den Europæiske Unions Tidende.
   Den anvendes fra den 1. januar 2017 til den 31. december 2018.
   Artikel 4 anvendes fra datoen for denne forordnings ikrafttrædelsen.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 12. oktober 2016.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 354 af 28.12.2013, s. 22.
   
      (2)  Kommissionens delegerede forordning (EU) 2015/2439 af 12. oktober 2015 om fastsættelse af en udsmidsplan for visse fiskerier efter demersale arter i de sydvestlige farvande (EUT L 336 af 23.12.2015, s. 36).
   
      (3)  Redskabskoderne, der anvendes i denne forordning, er defineret af De Forenede Nationers Levnedsmiddel- og Landbrugsorganisation.
   
      BILAG
      
         Fiskerier, der er omfattet af landingsforpligtelsen
      
      a)   Fiskeriet i ICES-afsnit VIIIa, b, d og e
      
                  Fiskeri (art)
               
               
                  Redskabskode
               
               
                  Beskrivelse af fiskeredskaber
               
               
                  Maskestørrelse
               
               
                  Arter, der skal landes
               
            
                  Almindelig tunge
                  (Solea solea)
               
               
                  OTB, OTT, PTB, TBN, TBS, TB, OT, PT, TX
               
               
                  Alle bundtrawl
               
               
                  Maskestørrelse på mellem 70 mm og 100 mm
               
               
                  Alle fangster af almindelig tunge
               
            
                  TBB
               
               
                  Alle bomtrawl
               
               
                  Maskestørrelse på mellem 70 mm og 100 mm
               
            
                  GNS, GN, GND, GNC, GTN, GTR, GEN
               
               
                  Alle toggergarn og gællegarn
               
               
                  Maskestørrelse på mindst 100 mm
               
            
                  Kulmule
                  (Merluccius merluccius)
               
               
                  OTT, OTB, PTB, SDN, OT, PT, TBN, TBS, TX, SSC, SPR, TB, SX, SV
               
               
                  Alle bundtrawl og noter
               
               
                  Maskestørrelse på mindst 100 mm
               
               
                  Alle fangster af kulmule
               
            
                  LL, LLS
               
               
                  Alle langliner
               
               
                  Alle
               
            
                  GNS, GN, GND, GNC, GTN, GEN
               
               
                  Alle gællegarn
               
               
                  Maskestørrelse på mindst 100 mm
               
            
                  Havtaske
                  (Lophiidae)
               
               
                  GNS, GN, GND, GNC, GTN, GEN
               
               
                  Alle gællegarn
               
               
                  Maskestørrelse på mindst 200 mm
               
               
                  Alle fangster af havtaske
               
            
                  Jomfruhummer (Nephrops norvegicus)
                  kun inden for de funktionelle enheder
               
               
                  OTB, OTT, PTB, TBN, TBS, TB, OT, PT, TX
               
               
                  Alle bundtrawl
               
               
                  Maskestørrelse på mindst 70 mm
               
               
                  Alle fangster af jomfruhummer
               
            b)   Fiskeriet i ICES-afsnit VIIIc og IXa
      
                  Fiskeri (art)
               
               
                  Redskabskode
               
               
                  Beskrivelse af fiskeredskaber
               
               
                  Maskestørrelse
               
               
                  Landingsforpligtelse
               
            
                  Havtaske
                  (Lophiidae)
               
               
                  GNS, GN, GND, GNC, GTN, GEN
               
               
                  Alle gællegarn
               
               
                  Maskestørrelse på mindst 200 mm
               
               
                  Alle fangster af havtaske
               
            
                  Jomfruhummer
                  (Nephrops norvegicus)
                  kun inden for de funktionelle enheder
               
               
                  OTB, PTB, OTT, TBN, TBS, OT, PT, TX, TB
               
               
                  Alle bundtrawl
               
               
                  Maskestørrelse på mindst 70 mm
               
               
                  Alle fangster af jomfruhummer
               
            
                  Kulmule
                  (Merluccius merluccius)
               
               
                  OTT, OTB, PTB, OT, PT, TBN, TBS, TX, SSC, SPR, TB, SDN, SX, SV
               
               
                  Alle bundtrawl og noter
               
               
                  Fartøjer, der opfylder følgende kumulative kriterier:
                  
                              1.
                           
                           
                              Maskestørrelse på mindst 70 mm
                           
                        
                              2.
                           
                           
                              De samlede kulmulelandinger i perioden 2014/15 (1) udgør mere end 5 % af alle landede arter og mere end 5 ton.
                           
                        
               
                  Alle fangster af kulmule
               
            
                  GNS, GN, GND, GNC, GTN, GEN
               
               
                  Alle gællegarn
               
               
                  Maskestørrelse på mellem 80 mm og 99 mm
               
            
                  LL, LLS
               
               
                  Alle langliner
               
               
                  Krogstørrelse større end 3,85 cm +/– 1,15 cm længde og 1,6 cm +/– 0,4 cm bredde
               
            c)   Fiskeriet i ICES-afsnit IXa
      
                  Fiskeri (art)
               
               
                  Redskabskode
               
               
                  Beskrivelse af fiskeredskaber
               
               
                  Maskestørrelse
               
               
                  Landingsforpligtelse
               
            
                  Almindelig tunge (Solea solea) og rødspætte (Pleuronectes platessa)
               
               
                  GNS, GN, GND, GNC, GTN, GTR, GEN
               
               
                  Alle toggergarn og gællegarn
               
               
                  Maskestørrelse på mindst 100 mm
               
               
                  Alle fangster af almindelig tunge og rødspætte
               
            
         (1)  Referenceperioden vil blive ajourført i de efterfølgende år, dvs. i 2018 vil referenceperioden være 2015/16.